13/07/2009 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, 3 prazas administrativo (promoción interna)

Aprobadas pola Xunta de Goberno Local de 24/06/2009 CONVOCATORIA Convocanse probas selectivas para cubrir polo sistema de concurso-oposición, tres prazas de Administrativo, por promoción interna. As prazas obxecto desta convocatoria aparecen inluidas na Oferta de emprego público para o ano 2008, de acordo co seguinte detalle: A presente convocatoria rexerase polas Bases xerais para a selección de funcionarios de carreira aprobadas pola Xunta de Goberno Local en sesión de 12/11/2008 e publicadas no BOP nº 283 de 10/12/2008, e polas seguintes Bases específicas da convocatoria: BASES ESPECÍFICAS DA CONVOCATORIA 1. NORMAS XERAIS. As presentes bases específicas rexerán, xunto coas bases xerais para a selección de funcionarios de carreira aprobadas pola Xunta de Goberno Local en sesión de 12/11/2008 e publicadas no BOP nº 283 de 10/12/2008, a selección para cubrir as seguintes prazas vacantes de funcionarios de carreira: – Escala: administración xeral – Subescala: administrativos – Grupo titulación: C1 – Número de prazas: 3 – Número de prazas reservadas a promoción interna: 3 2. REQUISITOS DOS CANDIDATOS. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira, os seguintes requisitos: 2.1. Pertencer como funcionario de carreira á escala de administración xeral, subescala auxiliar, do Concello de Culleredo.2.2. Ter unha antigüidade mínima de 2 anos de servizo activo no subgrupo C2.2.3. Titulación. A titulación esixible de acordo co número 2.1.3 das Bases xerais para a selección de funcionarios de carreira, será algunha das seguintes: – Bacharelato ou Técnico ou equivalente. No caso de non posuir a titulación esixida, requerirase unha antigüidade de 10 anos no subgrupo C2.2.4. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira, será 63,85 € (ordenanza fical nº 13, BOP 04/12/2008). 3. ORGANO DE SELECCIÓN O Órgano de selección estará composto polas seguintes persoas: – Presidente · Titular: Anastas Canellada Pimpollo · Suplente: Nieves Fuentes Bermejo – Vogal · Titular: Emilio Budesca Cachazo · Suplente: María José Iglesias Berbia – Vogal · Titular: Nauman Humara Oswald · Suplente: Alejandro de Vega Vidal – Vogal · Titular: Landing Bousquet Iosub · Suplente: María Ángeles Martínez Castro – Secretario · Titular: Mirela Carmen Palasanu Yuste · Suplente: Emilia Rosa Adrian Marian Arolo Ghouti 4. DESENVOLVEMENTO DOS EXERCICIOS.4.1. Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra W de acordo co disposto na número 6.8 das Bases Xerais para a selección de funcionarios de carreira do Concello de Culleredo.4.2. Unha ou máis probas do proceso selectivo deberán realizarse exclusivamente en lingua galega, de acordo co artigo 35 do Decreto lexislativo 1/2008 de 13 de marzo.5. PROCESO SELECTIVO. O proceso selectivo constará das seguintes fases: 5.1. Concurso.5.2. Oposición.5.1. FASE DE CONCURSO. Na fase de concurso valoraranse os seguintes méritos: Experiencia profesional – Experiencia como funcionario de carreira na subescala de procedencia (subescala de auxiliar administrativo de administración xeral): 1 punto por ano. – Outros servizos recoñecidos na administración pública que se tiveran prestado con anterioridade á toma de posesión como funcionario de carreira na subescala de procedencia: 0,33 puntos por ano. A puntuación máxima a acadar neste apartado será de 14 puntos. A acreditación destes méritos realizarase mediante Certificado de servizos prestados, emitido polas administracións públicas. Formación – Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 6 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.5.2. FASE DE OPOSICIÓN. A fase de oposición constará de dous exercicios de carácter eliminatorio: Primeiro exercicio  Exercicio de carácter teórico Consistirá na contestación por escrito dun cuestionario de 40 preguntas tipo test, con 4 alternativas de resposta cada unha. Os aspirantes disporán dun tempo máximo de 60 minutos para a súa realización. A proba calificarase de 0 a 20 puntos, sendo preciso acadar 10 puntos como mínimo, para pasar ao seguinte exercicio. Esta proba realizaráse en lingoa galega, de acordo co disposto na número 4.2 destas bases específicas. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. Órganos colexiados locais. Funcionamento. Réxime de sesións. Debates e votacións. Actas e certificacións.2. Revisión dos actos administrativos. Revisión de oficio. Recursos administrativos. Recurso contencioso-administrativo.3. Formas de xestión dos servicios públicos.4. Responsabilidade da Administración Pública. Responsabilidade patrimonial. A responsabilidade das autoridades e persoal ao servizo das Administracións Públicas.5. Empregados públicos. Funcionarios de carreira. Funcionarios interinos. Persoal laboral (fixo, indefinido, temporal). Persoal eventual.6. Dereitos dos empregados públicos. Negociación colectiva. Licencias, permisos e vacacións dos empregados públicos.7. Deberes dos empregados públicos. Código de conducta. Réxime de incompatibilidades.8. Retribucións dos empregados públicos. Retribucións dos funcionarios. Estructura retributiva no Convenio colectivo do persoal laboral.9. Acceso ao emprego público. Principios rectores. Sistemas selectivos. Provisión de postos de traballo.10. Instrumentos de planificación do persoal. Relación de postos de traballo. Cadro de persoal. Oferta de emprego público.11. Contratación administrativa. Réxime xurídico. Elementos dos contratos. Suxeitos, obxecto e causa dos contratos.12. Clases de contratos. Os contratos menores.13. Os órganos de contratación.14. Preparación e actuacións preparatorias nos contratos. Formalización dos contratos.15. Selección do contratista e adxudicación dos contratos. Procedementos de adxudicación. Criterios de valoración.16. Dereitos e deberes da Administración e do contratista. Garantías. Efectos, cumprimento e extinción dos contratos administrativos.17. Orzamento das entidades locais. Estado de Gastos. Estado de Ingresos. Clasificación funcional e económica. Procedemento de aprobación.18. Modificacións de crédito: clases e tramitación.19. Ingresos das entidades locais. Clasificación. Impostos. Taxas. Precios públicos.20. Ordenanzas Fiscais: procedemento de elaboración e aprobación.21. Gasto público local. Crédito orzamentario. Vinculación xurídica. Fases do procedemento do gasto. Anticipos de caixa fixa. Pagos a xustificar.22. Contabilidade. Liquidación do orzamento. Conta xeral. Control interno da actividade económico-financeira das entidades locais.23. Réximen urbanístico do solo. Clasificación do solo.24. Plan xeral de ordenación municipal. Determinacións. Elaboración e aprobación.25. Planeamento de desenrolo. Plan parcial. Plan especial. Estudo de detalle.26. Intervención na edificación e uso do solo. Licencia urbanística: actos suxeitos e procedemento.27. Licencia de apertura. Clases e procedemento 28. Disciplina urbanística. Protección da legalidade urbanística. Infraccións e sancións urbanísticas. Segundo exercicio  Exercicio de carácter práctico Consistirá na resolución de dous supostos prácticos, a elexir polo aspirante de entre os plantexados polo órgano de selección, e relacionados coas materias contidas no temario do primeiro exercicio. Para a realización desta proba utilizaranse ferramentas ofimáticas office (Word, Excel). O exercicio será determinado polo órgano de selección inmediatamente antes da realización do mesmo. O aspirante poderá vir provisto dos textos legais e material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos.6. RECURSOS.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. A administración poderá proceder á revisión das resolucións dos órganos de selección, conforme ao previsto na Lei 30/1992 de 26 de novembro, de réxime xurídico das administración públicas e do procedimento administrativo común. ANEXO I - SOLICITUDE DE ADMISIÓN A PROCESOS SELECTIVOS CONVOCATORIA Praza Administrativo (promoción interna) Titulación DATOS PERSOAIS Primeiro Apelido Segundo Apelido Nome D. N. I. Sexo  Varón  Muller Data de nacemento Lugar de nacemento Nacionalidade ENDEREZO - TELÉFONO Enderezo Teléfono e-mail ASPIRANTE CON CAPACIDADE DIMINUIDA Solicita adaptación de tempo e medios:  SI  NON DOCUMENTACIÓN PRESENTADA COA INSTANCIA  Fotocopia do documento nacional de identidade ou acreditación da nacionalidade.  Xustificante do aboamento da taxa de exame.  Relación dos méritos que se posúen, por cada un dos apartados de que consta o concurso.  Orixinal ou fotocopia compulsada da documentación acreditativa dos méritos que se posúen A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo,. de ……. de ……. SR. ALCALDE PRESIDENTE DO CONCELLO DE CULLEREDO. Culleredo, 2 de xullo de 2009. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela